20 साल पहले - थाएन्काडू वन, कोयंबत्तूर से 50 किलोमीटर दूर
- भाई, इसे पकड़िए। - लाओ।
अरे, भागो!
ध्यान से बच्चो, नहीं तो गिर जाओगे।
आजकल कोई सुनता ही नहीं।
क्या देख रहा है? पूजा के लिए देर हो जाएगी।
- भाई, तुम क्या कर रहे हो? - चढ़ावे के लिए अनाज रख रहा हूँ।
भाई, अंधेरा होने लगा है। जल्दी करो।
यह लो।
बहना, इधर आना।
इसे भर देना।
तुम्हारा भाई आज काम पर नहीं आया?
वह अभी-अभी शहर से लौटा है।
- अच्छा। तुम अपना काम जारी रखो। - अच्छा।
खाना इतनी देर से क्यों खा रहे हो?
- रागी की खीर है क्या? - हाँ।
जब बाबा काम से लौटेंगे तो शहद लाएँगे।
मैं फल के साथ शहद मिलाकर तुझे खिलाऊँगी।
तू वह खाकर खेलना, ठीक है बेटा?
यह हरा-भरा लहलहाता जंगल आओ, प्यारो तुम सब इस देखो
जिस बसेरे में मिलजुल रहते हैं हम स्वर्ग से भी सुंदर है घर यह हमारा
ए चिंगल चिंघा चिक्का पत्तों की सरसराहट मोह लेती है मन को
ए मंगल मंगा मक्का यह हरियाली रहेगी हमेशा!
दिंगत दिंगा दिक्का मक्का की फसल कटने को खड़ी है तैयार
ए, पंगन पंगा पक्का सुक्का ने कर दिया कमाल
माँ राची! आशीष दो। हमारी रक्षक बनकर राह दिखाओ।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या वे राज़
जो नकली दुख को बदलते हैं असलियत में
ज़ाहिर कभी हो पाएँगे?
इंस्पेक्टर ऋषि
आज का दिन थाएन्काडू वन क्षेत्र
सर क्या कर रहे हैं?
आहिस्ता बोलो।
अगर हाथी घबरा गए तो हम सब कुचले जाएँगे।
वह देखो। इसीलिए मैं कहता था।
देखा, अगर हम शांत और सौम्य रहें,
तो हाथी कैसे विनम्र होकर कहा मान लेते हैं?
देखो और सीखो।
- चलिए, डॉक्टर। - हाँ। अच्छा।
जल्दी आइए। इसे देखिए।
बेचारा। इसे बहुत दर्द हो रहा होगा।
काँच के टुकड़े अंदर तक घुस गए हैं।
कमीने। काँच की बोतलें कोई ऐसे फेंकता है?
उन्हें पकड़कर ये बोतलें उनके पिछवाड़े में ठूँसनी चाहिए।
- वह पट्टी पकड़ाइए, मैडम। - यह लीजिए।
शुक्रिया।
भाई।
कल अपने आदमियों को भेजकर इस इलाके की सफाई करवानी होगी, भाई।
रिज़र्व फ़ॉरेस्ट में
घुसपैठियों पर क़ानूनी कार्यवाही करनी होगी।
इंशा अल्लाह। ज़रूर करेंगे।
तुमने वह कहाँ देखा था?
यहाँ पर, सर।
सूचना रिपोर्ट का मसौदा तैयार किया?
- अभी नहीं, सर। - हद है।
जानती नहीं कि अवैध रूप से कटा पेड़ पीओआर में दर्ज होता है?
मैं अभी करती हूँ, सर।
रुको। पहले पता लगाओ कि और भी पेड़ ऐसे कटे हैं या नहीं।
जी, सर।
इस हफ़्ते में यह तीसरी घटना है।
कमीने कहीं के।
इस इलाके की देखभाल के लिए और गार्ड चाहिए।
हम बस 30 बंदों के साथ इतना बड़ा जंगल कैसे संभाल सकते हैं?
मैंने डीएफ़ओ से और गार्डों की माँग की थी।
- हमेशा की तरह वही घिसा-पिटा जवाब मिला। - सर!
सर! यहाँ आइए!
सर, जल्दी आइए।
कोई भूत-वूत देख लिया क्या?
कुछ दिन बाद कोयंबत्तूर
अस्सी से ऊपर की उम्र में भी सुमित्रा जी अच्छी सेहतमंद थीं, है न?
वह अपने सारे काम खुद करती थीं। तो फिर यह कैसे हो गया?
मैं भी वही कह रही थी।
अभी उनके जाने का वक़्त नहीं हुआ था।
पर जिस पल उस लड़की ने इस घर में कदम रखा,
इनकी तो किस्मत ही डूब गई।
बड़े दुख की बात है।
लगता है उसकी कुंडली में बहुत सारे दोष हैं।
जब इसने शादी की तो इसे पता नहीं था।
तभी तो जिस दिन इसने उस लड़की से शादी की, उसी दिन इसकी दादी का स्वर्गवास हो गया।
तू जा रहा है?
मेहमानों को खाना नहीं परोसेगा?
काम के लिए देर हो रही है। मुझे जाना होगा।
मेरी बात सुन।
किसी भी हाल में उस लड़की को इस घर में वापस मत लाना।
फ़ैसला तुझे करना है
कि माँ और बाबा अहम हैं या वह लड़की जो तेरी दादी को खा गई।
- हाँ, बोलो। - घर पर पूजा खत्म हो गई?
हाँ।
थाएन्काडू केस में उन्होंने कोई नया इंस्पेक्टर भेजा है।
पता है। मुझे कल ही पता चल गया था।
मैं समझती हूँ।
हमारे सीनियर इंस्पेक्टर के रिटायर होने के बाद
मुझे भी उम्मीद थी कि तुम्हें उनकी जगह मिलेगी।
वो लोग सोच क्या रहे हैं?
सोचते हैं मैं यह तहकीकात संभाल नहीं सकता?
मैं इतना क़ाबिल नहीं?
चेन्नई से किसी को क्यों भेजा?
यह कायनात मेरे खिलाफ़ साज़िश कर रही है।
अच्छा, फ़ोन रखो। थाने में मिलता हूँ।
नहीं। वह थाने नहीं आ रहे।
वह सीधे थाएन्काडू के अपराध स्थल रवाना हो गए हैं।
हम दोनों को वहीं पहुँचने के लिए कहा है।
जी, सर। वे आ गए हैं।
उन्हें जगह दिखाकर आपको फ़ोन करती हूँ। ओवर।
अच्छा। ओवर।
- आप आगे जा सकते हैं। - पुनीता, तुम वहीं पर हो?
जी, सर। मैं वहीं हूँ।
- हम आ रहे हैं। - जी, सर।
सर।
- मैं अय्यनार हूँ। यह चित्रा। - सर।
आप दोनों विभाग के वे कर्मचारी हैं जो उस दिन यहाँ आए थे?
जी, सर।
आपने क्या देखा?
सब फ़ाइल में लिखा हुआ है, सर।
रिपोर्ट मैं देख चुका हूँ।
मैंने सारे फ़ोटो भी देख लिए हैं।
क्या आप दोनों अलग-अलग बयान दे सकते हैं
कि जब उस रात आप यहाँ आए तो आपने क्या देखा?
पहले आप बताइए।
- यह क्या है? यह कोई इम्तिहान है? - अय्यनार।
अपने बारे में आपको कुछ बताना चाहूँगा।
तहकीकात करने का मेरा एक ख़ास तरीका है।
मेरा तरीका शायद अपरंपरागत हो।
मेरे तरीके शायद आपको ठीक न लगें।
पर मुझे उसकी कोई परवाह नहीं।
जब मैं किसी केस में शामिल होता हूँ, तो मेरा मकसद बस उसे सुलझाना होता है।
पर...
अगर आपको मेरे साथ काम करना ठीक नहीं लग रहा,
तो आप अभी जा सकते हैं।
मैं बुरा नहीं मानूँगा।
मैं और चित्रा इस रास्ते से चलकर उस जगह गए थे।
फ़ॉरेंसिक वाले पहले ही मौजूद थे।
जहाँ आप खड़े हैं फ़ोटोग्राफर ने यहीं से फ़ोटो खींचे।
पेड़ पर लटकी रॉबर्ट की लाश मकड़ी के जाल में फँसे किसी कीड़े के जैसी लग रही थी।
उनके कहे के अनुसार, वह जाल यहाँ के सैंकड़ों कीटों ने बनाया होगा।
पर न तो लाश पर, न ही उस जाल पर कीटों का कोई नामो-निशान मिला।
आम तौर पर, वे अंडे देने के लिए ऐसा जाल बुनते हैं।
पर यह एक रहस्य है कि जाल तो है पर न कीट मौजूद हैं, न ही अंडे।
और रॉबर्ट की लाश को देखने से लगता है
कि वह पेड़ पर खुद चढ़कर नहीं पहुँचा।
जिस तरह से उसके हाथ-पैर थे, लगता है किसी ने जानबूझकर वैसे रखे थे।
तो, किसी ने उसे खुले मैदान में यहाँ
ऐसे लटका दिया ताकि सब उसे देख सकें।
इसलिए मुझे शक है कि क़त्ल हो सकता है।
- अपनी राय बताइए। - सर।
रॉबर्ट का बैकपैक और कैमरा दोनों पास में ही पाए गए।
उसके बैग में से कोई कीमती सामान या पैसा नहीं निकाला गया था।
उसका मतलब है कि हमला पैसों के लिए नहीं किया गया था।
पेड़ के इर्द-गिर्द बहुत से कनेर के पीले फूल बिखरे पड़े थे।
इसके बावजूद, यहाँ एक भी कनेर का पौधा नज़र नहीं आता।
फ़ॉरेस्ट गार्ड से पूछताछ करने पर पता चला कि तीन किलोमीटर के अंदर
कनेर का कोई पौधा नहीं है।
तो, यह मानना जायज़ है कि किसी ने यहाँ फूल बिखेरे होंगे।
कनेर के इन पीले फूलों में ज़हरीला पदार्थ होता है।
ये ज़हरीले होते हैं।
इन्हें खाने से दिल का दौरा पड़ सकता है, मौत की वजह वही है।
ये सब महज इत्तफ़ाक नहीं हो सकता, सर।
माफ़ कीजिए, हमें देर हो गई। ज़रूरी मीटिंग थी।
कोई बात नहीं। हमारा काम यहाँ खत्म हो चुका है।
मैं रेंज अफ़सर सत्या हूँ।
यह फॉरेस्ट अफ़सर इरफ़ान हैं।
ऋषि। ऋषि नंदन।
- पुनीता, चाबी है? - जी, सर।
- चलिए। - चलिए।
यहाँ सिग्नल नहीं मिलेगा।
तुम उन्हें ऐसे क्यों घूर रहे हो?
हमारे साथ ऐसा घटिया बर्ताव क्यों?
उन्हें लगता है कि मैं डरकर भाग जाऊँगा?
- चुप रहो। वह सुन लेंगे। - क्यों, सुनने दो।
उन्हें लगता है कि हमें डराएँगे तो हम कुत्तों की तरह सब मान जाएँगे।
मेरे साथ यह तरीका नहीं चलेगा। ऐसे कई लोगों को सबक सिखा चुका हूँ।
मैंने यह नौकरी अपनी क़ाबिलियत से पाई है, न कि सिफ़ारिश से।
चुप भी करो। वरना मैं भी फँस जाऊँगी।
रॉबर्ट यहाँ कितने दिन रहा?
वह यहाँ दो महीने रहा।
हाल में उससे मिलने कोई आया था?
जहाँ तक हमें पता है, कोई नहीं आया, सर।
वह अकेला जंगल में कैसे घुस गया?
नियमों के मुताबिक, फ़ॉरेस्ट गार्ड को उसके साथ होना चाहिए था न?
जब भी कोई पर्यटक, ट्रक वाला या यात्री जंगल में जाता है
तो गार्ड उसके साथ जाते हैं।
शाम छह बजे के बाद किसी को अंदर जाने की इजाज़त नहीं है।
पर स्थानीय लोग बिना इजाज़त के भी जंगल में जाते हैं।
रॉबर्ट जानता था कि रात के समय फ़ोटोग्राफी वर्जित है
पर फिर भी वह वहाँ गया।
अगर वह जंगल में गया भी,
तो गार्ड को उसे रोकना चाहिए था।
जो गार्ड गश्त पर थे, क्या उन्हें कुछ नहीं दिखा?
उन्हें शोर तो सुनाई दिया होगा।
उस रात कोई गार्ड उस जगह गश्त पर नहीं गया जहाँ रॉबर्ट घूम रहा था।
बजट की कमी की वजह से हमारे पास गार्डों की कमी है।
लुप्तप्राय जानवरों की हिफ़ाज़त करना हमारी प्राथमिकता है।
हमें फिलहाल कुछ ख़ास, अहम क्षेत्रों पर ही ध्यान देना है।
फिर भी...
मैं उन गार्डों की तहकीकात करूँगा जो पास में थे।
ज़रूर। मैं बंदोबस्त करवा दूँगा।
हम चलते हैं। अगर कुछ और चाहिए हो तो हमें बताइएगा।
शुक्रिया।
फिर मिलते हैं, सर।
मुझे उन सब लोगों की सूची चाहिए जो रॉबर्ट के संपर्क में आए थे।
आप घर-घर जाकर पूछताछ कर चुके होगे,
पर... दोबारा कीजिए।
किसी को कुछ तो ज़रूर पता है।
या तो वे हमसे कुछ छिपा रहे हैं
या पुलिस को बताने से डरते हैं।
उनपर दबाव डालें। जानकारी निकलवाएँ।
जी, सर।
हद है। मुझे भूख लगी है। दोपहर के बाद से कुछ खाया भी नहीं।
हाँ, भूख तो मुझे भी लगी है।
इससे पूछताछ पूरी करके यहीं खाना खा लेंगे।
जनाब, हम पुलिसवाले हैं। याद आया?
रॉबर्ट की बात करनी है।
फिर से? मुझे जो पता था, सब बता चुका हूँ, सर।
कोई बात नहीं। हो सकता है कि जो उस दिन बताना भूल गए थे, वही याद आ जाए।
हो सकता है वह आज याद आ जाए, है न?
रॉबर्ट यहाँ खाना खाने कब आता था?
वह हर रोज़ सुबह 10:30 बजे के करीब आता था।
लंच के लिए पैक करवाकर भी ले जाता था। रात को 8:30 बजे तक वापस आता था।
तुमने कभी उससे बात की?
ज़्यादा नहीं।
मैं उसे नमस्ते करता था। वह बस सिर हिला देता।
वह मेन्यू मांगता था। बस।
लड़के बात करते थे?
ये उसकी अच्छे से सेवा करते थे क्योंकि वह दिल खोलकर टिप देता था।
जिस दिन उसकी मौत हुई, क्या वह आया था?
मेरा मतलब...
पाँच अक्तूबर को?
वह उस दिन नहीं आया था।
- इतना यकीन कैसे है? - मुझे याद है मैंने आपको बताया था।
उस दिन मुझे बीवी को डॉक्टर को दिखाने ले जाना था।
मैं उसे नहीं ले जा पाया और उसने मुझे खूब खरी-खोटी सुनाई थी।
इसीलिए मुझे याद है।
तुम उस दिन उसके साथ क्यों नहीं गए?
उस दिन दुकान पर बहुत भीड़ थी।
और एक वेटर जल्दी चला गया था।
भीड़ को संभालना मुश्किल हो रहा था।
- तो मैं सारा दिन यहीं रहा। - रुको।
उस दिन तो तुमने यह नहीं बताया था। जल्दी कौन गया था?
अब्दुल जल्दी चला गया था।
- अय्यनार! - सर?
सलेटी कमीज़ वाले को इधर लेकर आओ।
ए!
रुक!
चित्रा!
मुझे नहीं पता वह कैसे मरे।
मैंने बस कुछेक बार उन्हें खाना खिलाया था। बस।
तो तू भागा क्यों?
क्योंकि पुलिस पर भरोसा नहीं है।
केस जल्दी खत्म करने के लिए आप किसी पर भी गलत इल्ज़ाम लगा देते हैं।
मुझे पता है आप क्या सोच रहे हैं।
आप मुझे सताएँगे... जब तक मैं जुर्म मान न लूँ जो मैंने किया ही नहीं।
है न?
यह रॉबर्ट और उसके बीवी-बच्चों की फ़ोटो है।
उसकी बेटी 11 और बेटा छह साल का है।
आप मुझे क्यों दिखा रहे हैं?
क्योंकि मुझे उन्हें जवाब देना है।
मेरा फ़र्ज़ है कि सच्चाई का पता लगाकर उन्हें न्याय दिलाऊँ।
मैं यहाँ केस बंद करने के लिए किसी मासूम को फँसाने नहीं आया।
अब, बता।
तेरे मालिक ने बताया कि पाँच अक्तूबर को तू रात 8:00 बजे चला गया था।
तेरे साथ काम करने वाले सलीम ने भी कहा...
कि उस रात तू खाने का एक पैकेट लेकर गया। किसके लिए?
किसी के लिए कोई पैकेट नहीं लिया।
वह... वह झूठ बोल रहा है।
वह झूठ क्यों बोलेगा?
मैं वह नहीं जानता। आप उसे यहाँ बुलाकर पूछ लीजिए न?
होटल से निकलकर रात 8:00 बजे तू कहाँ गया?
अपने घर।
घर कितने बजे पहुँचा?
मैंने टाइम नहीं देखा।
अकेला रहता है?
नहीं।
मैं अपने माता-पिता, दादी और सबके साथ रहता हूँ।
क्यों पूछ रहे हैं?
उनसे पूछना होगा कि तू कितने बजे घर पहुँचा।
सर।
प्लीज़, सर। मेरे घरवालों को इसमें न डालें।
मेरे माता-पिता यह जानकर डर जाएँगे कि क़त्ल के मामले में मेरी पूछताछ चल रही है।
प्लीज़, सर।
तो सच बता।
पैकेट रॉबर्ट के लिए था न?
- जी। - तो बता क्या हुआ था।
मैं सब बताता हूँ, सर। पर आप यकीन नहीं करेंगे।
पहले बता तो सही।
हम वेटर आपस में झगड़ते थे कि उन्हें खाना कौन खिलाएगा
क्योंकि रॉबर्ट जी दिल खोलकर टिप देते थे।
सारे वेटरों में से वह मुझे सबसे ज़्यादा चाहते थे।
एक दिन उन्होंने कहा कि उन्हें एक उल्लू की फ़ोटो लेनी है जो केवल रात को आता है।
उन्होंने मुझसे पूछा कि क्या मैं रात को फ़ोटो खींचने उनके साथ चलने को तैयार हूँ।
वह उल्लू की तलाश में जंगल में काफ़ी अंदर तक चले गए।
मैं डर गया था।
मैंने उन्हें रोकने की पूरी कोशिश की,
उनसे कहा कि और अंदर जाना खतरनाक हो सकता है, पर वह नहीं माने।
अचानक, हमें एक अजीब सी आवाज़ सुनाई दी।
हम समझ नहीं पाए कि जानवर की थी या किसी पक्षी की।
वह आवाज़ सुनकर रॉबर्ट जी उसके पीछे चल पड़े।
कुछ देर बाद हम बिछुड़ गए।
मुझे वह अजीब आवाज़ फिर से सुनाई दी।
जब ऊपर देखा...
तो वनराची थी, सर।
माफ़ करना, क्या कहा?
वनराची! जंगल की देवी, सर।
जो लाल साड़ी पहनती है और उसके सिर पर सींग होते हैं।
सर, वही थी। कसम से, सर।
उसका चेहरा गुस्से से तमतमा रहा था
और वह एक पेड़ पर बैठी हुई थी।
मैं दुम दबाकर भागा और पीछे मुड़कर नहीं देखा।
मुझे लगा वह भी भाग निकले होंगे।
वह उसके हाथों मारे गए, सर।
कैथी, नीचे आ सकती है?
उन्होंने हमारी गश्त अरिक्कल पुल पर लगा दी है!
आ रही हूँ!
सर, मैं और कैथी वॉच टावर से जा रहे हैं। ओवर।
गश्त पूरी होने पर मुझे बताना। ओवर।
जी, सर। ओवर।
- कैथी। - हाँ?
- रुक। - क्या हुआ?
माहवारी का दर्द है?
अभी से? मुझे लगा हमारी एक साथ शुरू होती थी, है न?
हाँ, पर मेरी माहवारी एक हफ़्ता जल्दी शुरू हो गई।
तेरे पास और नैपकिन हैं?
- मुझे एक दे दे। - रुक।
दोपहर को जल्दी में निकले, तो मैं लाना भूल गई।
ले।
रुक, मैं बदलकर आती हूँ।
ए।
तू पानी की बोतल भूल गई थी।
शुक्रिया।
- ध्यान से! - अच्छा।
क्या हुआ? हो गया?
अरे, ज़रा रुक जा।
कोशिश में हूँ पैंट पर दाग न लगे।
नहीं तो कल सब मर्दों के सामने शर्मिंदा होना पड़ेगा।
इसमें शर्मिंदा होने की क्या बात है? दाग लग गया तो धो लेना।
ऐसी बातों से इतनी परेशान मत हुआ कर।
इसे पकड़।
ए।
अगर दर्द ज़्यादा है, तो बता दे। हम कुछ देर बैठकर चलते हैं।
नहीं, रहने दे। चल।
- आ, चलें। - अच्छा।
अरे, ध्यान से, किसी ने यहाँ फंदा लगा रखा है!
सेल्वी।
कोई बात नहीं। ज़रा रुक।
माफ़ कर दे।
मैं स्प्रिंग को निकालने के लिए कोई भारी चीज़ लाती हूँ।
एक मिनट रुक। रुक।
कुछ मिला, कैथी?
- कंट्रोल रूम? - हाँ। बोलिए।
बीट अफ़सर कैथरिन बोल रही हूँ।
फ़ॉरेस्ट गार्ड सेल्वी घायल हो गई है।
हम वॉच टावर से दो किलोमीटर उत्तर की तरफ़ हैं।
- मेडिकल मदद जल्दी भेजिए। - अच्छा, ठीक है।
सेल्वी।
कैथी!
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
ज़ाहिर कभी हो पाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल